Source: http://docplayer.hu/766134-Jogpont-kiskonyvtar-cegjogi-kerdesek-es-valaszok-tarsas-es-egyeni-vallalkozasok-tamop-2-5-1-b-11-1-2011-0006-szamu-projekt-www-jogpontplusz.html
Timestamp: 2018-04-26 00:41:35
Document Index: 17738620

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

JOGPONT KISKÖNYVTÁR. Cégjogi kérdések és válaszok Társas és egyéni vállalkozások. TÁMOP B-11/ számú projekt - PDF
JOGPONT KISKÖNYVTÁR. Cégjogi kérdések és válaszok Társas és egyéni vállalkozások. TÁMOP B-11/ számú projekt
Download "JOGPONT KISKÖNYVTÁR. Cégjogi kérdések és válaszok Társas és egyéni vállalkozások. TÁMOP 2.5.1.B-11/1-2011-0006 számú projekt www.jogpontplusz."
1 JOGPONT KISKÖNYVTÁR Cégjogi kérdések és válaszok Társas és egyéni vállalkozások TÁMOP B-11/ számú projekt
2 JOGPONT KISKÖNYVTÁR Cégjogi kérdések és válaszok Társas és egyéni vállalkozások ISBN Komplett kivitelezés: Pharma Press Kft. Felelős vezető: Dávid Ferenc Felelős kiadó: Németh László, az IPOSZ elnöke
3 CÉGJOGI kérdések és válaszok Társas és egyéni vállalkozások 1. kérdés Egy Bt.-ben dolgozom munkavállalóként. A Bt. most katás lett, így engem betettek beltagnak, én lettem a Bt.-ben a vezető tisztségviselő, de a céget mindhárman önállóan jegyezzük és persze 50e Ft katát fizetnek utánam megbízásival. A 2 bankszámla felett sem rendelkezem a valóságban (persze meg tudom oldani, hogy rálássak utólag és ügyfélkapun keresztül tudom követni a NAV felé történő eseményeket). Tanú csak a férjem, mert Őt is beküldtem, hogy beszéljen főnökömmel, hogy nem igazán tetszik az ötlete, de nem akarta érteni a dolgot. Ismerem a hátrányokat, de mivel kell a munka, ezért el kellett fogadnom ezt. Hol tehetek nyilatkozatot, hogy kényszer hatása alatt írtam alá, így ha szükséges, mert esetleg probléma adódik, akkor ezt a társasági szerződést "hatástalanítsam"? Segítségét nagyon köszönöm. A gazdasági társaságokról szóló évi IV. törvény hatályos szabályai alapján a társaság jogerős cégbejegyzéséig a társasági szerződés érvénytelenségére a Ptk. rendelkezéseit kell alkalmazni. A jogerős cégbejegyzés után azonban a társasági szerződés megtámadására nincs mód, és a semmisség megállapításának is csak a Ctv.-ben szabályozott perben, csak meghatározott semmisségi okokból lenne helye. A jelzett ok azonban álláspontom szerint nem minősül ilyennek. 2. kérdés 3 Ipartestületünk levélben fordult a Közigazgatási és Elektronikus Közszolgáltatások Központi Hivatalához, szakmánk gyakorlásához szükséges képesítési előírásokkal és annak ellenőrzésével kapcsolatban. A hivatal válaszlevelében az egyéni vállalkozókként folytatott tevékenységek gyakorlásához szükséges képesítési előírásokról
4 tájékoztatott minket. Egyben felhívta a figyelmünket, hogy amennyiben a vállalkozni kívánó személy társas vállalkozási formát választ, eltérő szabályok vonatkozhatnak az általa folytatott tevékenységre. Ezért javasolta ipartestületünknek, hogy ezzel összefüggésben a cégbírósági tevékenység ellátásáért, felügyeletéért felelős szervet keressük meg. (A levelezést mellékeljük.) Szeretnénk segítségét kérni abban, hogy a mellékelt levélben szereplő tevékenységek gyakorlásához társas vállalkozásokra, közhasznú társaságokra, önkormányzati cégekre milyen képzési előírások vonatkoznak, ezeket mely jogszabályok írják elő. Kérjük, szíveskedjen tájékoztatni, hogy mely szervezet, illetve hatóság jogkörébe tartozik, a fenti formákban működtetett vállalkozások, tevékenység végzéséhez szükséges képesítési előírások (szakképesítéssel rendelkező alkalmazott) ellenőrzése. Egyben szeretnénk tájékoztatást kapni, hogy mely szerv felel a cégbírósági tevékenység ellátásáért, felügyeletéért. A mai napig a fenti kérdésekben több hivatalt és hatóságot telefonon megkerestünk. Érdemben senki nem tudott válaszolni. Kormányablak munkatársának javaslatára fordultunk Önhöz. Segítő közreműködését és mielőbbi válaszát ezúton is köszönjük! Kérdését és a csatolt levelezés áttanulmányozását követően kérdésre az alábbiakban válaszolok: A KEKKH-tól kapott válaszlevél azokat a jogszabályokat tartalmazza, amelyek a sírkő készítésével, forgalmazásával kapcsolatos önálló vállalkozási tevékenység esetén alkalmazandók. A levélben felsorolt ÖVTJ kód is az önálló vállalkozási tevékenységre vonatkozó statisztikai osztályozás. A társas vállalkozások tevékenységére vonatkozó osztályozási rendszer nem ilyen mélységű, az ilyen vállalkozási formában végzett tevékenységekre az ÖVJT első négy számjegyének megfelelő TEÁOR kód vonatkozik, amely a sírkő készítése és forgalmazása esetében a 4339-es egyéb, máshová nem sorolt befejező építés, a sírkő forgalmazása esetén a 4752-es, vasárú festék, üveg-kiskereskedelem megnevezésű gyűjtőfogalom. A tevékenység végzésére vonatkozó különböző szintű jogszabályokban meghatározott szakmai követelmények meghatározása azért is nehéz, mert a szabályozás a végzettséget nem a fenti, TEÁOR kód szerinti kategóriákhoz társítja. A gazdasági társaságokról szóló évi IV. törvény 6. (3) bekezdése értelmében Képesítéshez kötött tevékenységet, ha jogszabály ide nem értve az önkormányzati rendeletet kivételt nem tesz, gazdasági társaság csak akkor folytathat, ha e tevékenységben személyesen közreműködő tagjai, munkavállalói, illetve a társasággal kötött tartós polgári jogi szerződés alapján a társaság javára 4
5 tevékenykedők között legalább egy olyan személy van, aki a jogszabályokban foglalt képesítési követelményeknek igazolt módon megfelel. A társas vállalkozási formában végzett sírkőkészítésre vonatkozóan az egyes ipari, kereskedelmi és idegenforgalmi tevékenységek gyakorlásához szükséges képesítésekről szóló 5/1997. (III. 5.) IKIM rendelet melléklete rögzíti, hogy kőalapú építő és díszítőelemek készítéséhez kőfaragói vagy a szakiránynak megfelelő egyéb megfelelő egyéb szakképesítés vagy magasabb szintű szakirányú szakmai végzettség szükséges. (Ezeket a KEKKH levele tartalmazza. )A rendelet 1. bekezdése értelmében annak hatálya az ipari, és idegenforgalmi tevékenységet folytató jogi személyekre, jogi személyiséggel nem rendelkező gazdasági társaságokra és egyéni vállalkozókra terjed ki. Tehát a társas vállalkozási forma keretében végzett sírkőkészítéshez szükséges a rendeletben meghatározott végzettség. A sírkő forgalomba hozatalával kapcsolatban a 21/2010 (V.14.) NFGM rendelet ad iránymutatást, amelynek hatálya szintén kiterjed a társas vállalkozási formában végzett tevékenységre is. A rendelet és a TEÁOR kategóriái alapján a sírkő forgalomba hozatala építőanyagok értékesítésének tekinthető, amelyhez az OKJ jegyzék szerint Telepi építőanyag-eladó és építőanyag-kereskedő szakképesítés szükséges. A cégnyilvánosságról, a bírósági cégeljárásról és a végelszámolásról szóló évi V. törvény cégnyilvántartásról szóló törvény 74. (1) bekezdésének d) pontja szerint törvényességi felügyeleti eljárásnak van helye, ha a cég a működése során nem tartja be a szervezetére és működésére vonatkozó jogszabályi rendelkezéseket, illetve a létesítő okiratában foglaltakat. Tekintettel arra, hogy a törvényességi felügyeleti eljárásra a cégbíróság jogosult, a KEKKH véleményével egyet értve javaslom, hogy kérdéseikre, annak maradéktalan tisztázása érdekében kérjenek a cégbíróságtól jogi állásfoglalást. (A cégbíróságnak egyebekben nincs felügyeleti szerve.) Javaslom továbbá, hogy a kérdéses tevékenységek TEÁOR szerinti pontos besorolása érdekében ezt megelőzően kérjenek állásfoglalást a Központi Statisztikai Hivataltól. 3. kérdés 5 A Kormányablaktól kaptam meg az önök elérhetőségét, és remélem, hogy vállalkozással kapcsolatos kérdésemre pontos válaszokkal tudnak szolgálni. Egyesült királyságbeli egyéni vállalkozó vagyok, cambridge-i angol tanár végzettséggel. Ennek a vállalkozásomnak a keretien belül szeretnék idehaza, vidéken tanítani. Az HMRC (brit adóhivatal)-tól kapott információim szerint oktatás téren az un. "place of supply of service" az
6 adott ország, esetemben Magyarország. Vagyis magyarországi előírásoknak is meg kell, feleljek. Mindenképp ugyanannak a vállalkozásomnak a keretein belül szeretnék tanítani. Nem áthelyezni szeretném a székhelyemet, nem új céget alapítani. (Ezek már fel lettek nekem ajánlva, de az elképzeléseimmel nem működnének.) Előre láthatólag időszakosan tanítanék csak Magyarországon, kisebb csoportokat, tematikus kurzusok keretében. Összességében a kérdések, amikre választ keresek a következőek lennének: kell-e és hol jelentenem, hogy Magyarországon angliai vállalkozásom keretében tanítok? Általános magyar előírások, szabályzatok egy "magániskolá"-val szemben vannak-e és mik azok? Az önkormányzat-e az, akik egy épületet v. annak egy részét alkalmasnak nyilváníthatnak az oktatás céljára, vagy máshova kell forduljak? Egyéb információ, ami önök szerint hasznos, ill. fontos lehet. Nagyon szépen köszönöm, és előre is nagyon várom válaszukat! Kérdése alapvetően adójogi természetű probléma, amelyet a Magyarország és Nagy-Britannia által megkötött, kettős adóztatás elkerülésére vonatkozó egyezmény, és a hazai adótörvények, a társasági adótörvény és az adózás rendjéről szóló törvény rendez. Elsősorban azt kell eldönteni, hogy az itt végzett tevékenysége keletkeztet-e telephelyet, és ha keletkezik adófizetési kötelezettsége, azt milyen formában teljesíti, illetve hogyan jelentkezhet be az adóhatósághoz, illetve milyen a magyar jog által elismert képviseleti formán keresztül tarthatja a vállalkozása a kapcsolatot a magyar hatóságokkal. Ez egy olyan speciális jogterület, amelyben megbízható tanácsot adótanácsadó cégek nyújthatnak, illetve az adóhatóság. Javaslom, hogy kérje ki mind adószakértő, mind a NAV állásfoglalását a vállalkozás beindítása előtt. Nincs tudomásom arról, hogy a nyelviskola beindításának lennének olyan infrastrukturális feltételei, amelyek nélkül az iskola nem működtethető. Ismereteim szerint a nyelviskoláknak, nyelvi tanároknak nincs ugyan olyan szakmai kamarájuk, amelyek ebben a kérdésben pontos tájékoztatást nyújthatna, azonban figyelmébe ajánlok egy olyan szakmai egyesületet, amely a kérdéseire nagy valószínűséggel választ ad majd (pl. az akkreditációra, amennyiben ezen gondolkodik): Nyelviskolák Szakmai Egyesülete 1123 Budapest Nagyenyed u. 15/b Tel.: , Fax:
7 4. kérdés A társasági szerződéshez, illetve annak módosításához szükséges-e ügyvéd, vagy leadható a bíróságon? Köszönöm előre is válaszát! Társasági szerződés módosítás, illetve Cégbírósághoz történő leadás, ma már csak elektronikus úton lehetséges. Ehhez ügyvédi közreműködés szükséges. 5. kérdés Fiatal és idősebb munkavállaló foglalkoztatása esetén milyen kedvezmények illetnek meg, mint munkáltatót? év alatti személy foglalkoztatása esetén a részkedvezmény egyenlő a bruttó munkabér, de legfeljebb Ft 14,5 %-val (azaz 27% helyett 12,5% lesz a szociális hozzájárulási adó) év feletti természetes személy foglalkoztatása esetén a részkedvezmény egyenlő a bruttó munkabér, de legfeljebb Ft 14,5%-val (azaz 27% helyett 12,5% lesz a szociális hozzájárulási adó. 6. kérdés A következő kérdésem volna: jómagam egyéni vállalkozó vagyok, a menyasszonyom pedig tolmácsként dolgozik. Lenne számlás munkája, amiről én állítanék ki neki számlát. Ez esetben nekem megbízási szerződést kell kötnöm vele (mivel személyesen közreműködik)? A megbízási szerződés lehet ingyenes? Milyen egyéb megoldás van, ami nem járna sok járulék stb. fizetéssel? Várom megtisztelő válaszát! Habár a Polgári Törvénykönyvről szóló törvény (Ptk.) az Ön által felvázolt esetre nem teszi kötelezővé a felek közötti megállapodás írásba foglalását, véleményem szerint mindenképp tanácsos egy okiratban rögzíteni a szerződésben szereplő feleket, a szerződés tárgyát, időtartamát stb. Az ügylet ingyenes jellegére is figyelemmel a megbízási szerződés lehet a megfelelő írásbeli forma, ugyanis a Ptk (1) bekezdése értelmében A megbízó díj fizetésére köteles, kivéve ha az ügy természetéből, illetőleg a felek közötti viszonyból arra lehet következtetni, hogy a megbízott az ügy ellátását ingyenesen vállalta. 7
8 Tekintettel arra, hogy az ügylet adó-, illetve járulékvonzata elsősorban számviteli kérdés, javaslom, hogy a témával kapcsolatban keressen fel egy könyvelőt. 7. kérdés Azt szeretném megkérdezni, hogy nappali tagozatos hallgatóként, ha egyéni vállalkozásba kezdek, az a gyerektartás megvonásával jár-e. Lesz-e ilyen tekintetben bármiféle megvonás, vagy az egyéni vállalkozás nem befolyásolja ezt? A tartásra jogosultság feltétele a rászorultság (pontosabban az, hogy szükségletei kielégítésére a tartás szükséges). Indoka elsősorban az, hogy tanulmányai miatt nem képes magát eltartani. Egy vállalkozás folytatása ezt kérdésessé teheti. Mérlegelés tárgya, hogy a vállalkozásából befolyt jövedelem olyan mértékű-e, amellyel egyéb jövedelmeivel együtt együtt a tartásra nincs szükség, vagy annak csökkentése lehet indokolt. Ebben az esetben a tartásra kötelezettnek kell kérnie a tartási kötelezettség megszüntetését. 8. kérdés Azzal a kérdéssel, problémával fordulok Önökhöz, mivel nemzetközi fuvarozásnál sofőrként dolgozom, és havi szinten átlagosan magas a cég által használt, de cégi ügyek intézését bonyolított számla, ezért érdekelne az a jogszabály, hogy a vállalkozó havonta ezeket az összegeket jogosan vonja-e le a havi fizetésemből. Amiről a bizonylatot természetesen nem mutatja meg kérésre sem. Továbbá a vállalkozó visszaigényelheti e a telefonszámlák áfáját a NAV-tól? A második kérdésével kapcsolatban a évi CXXVII. tv. (ÁFA tv) ának (3) bekezdése ad eligazítást, amely szerint a távbeszélő szolgáltatás, illetőleg a mobiltelefon szolgáltatás adó összegének 30 %-a nem vonható le. Ezt kell alkalmazni a vállalkozásánál. Az első kérdését a közölt információk nem elegendő mértéke miatt nem tudom megválaszolni, kérem, szíveskedjék kiegészítésként közölni a következőket: munkaszerződés alapján dolgozik, vagy vállalkozóként a fuvarozó cégnél, ha mindkét esetben van Önnek szerződése, kérem, hogy azt természetesen nevek nélkül küldje meg nekem, 8
9 kérem világítsa meg, hogy milyen számla az, amelyet Ön külföldön használ, és azt milyen célokra lehet igénybe venni, kiderül-e az egyes tételekből, hogy az igénybevétel milyen célt szolgál. Az előbbi válaszomat, információk hiányában még kiegészítem azzal, hogy a Munka Törvénykönyve 155 előírja a munkáltatónak olyan tájékoztató készítését, amelyből Ön a levonások jogcímét és összegét képes ellenőrizni. E szabály alapján követelje a tájékoztatást. 9. kérdés Egyesület tehet-e közzé az alaptevékenységéhez kapcsolódó pályázati kiírást? Amennyiben az egyesület alapszabálya nem tartalmaz ezzel ellentétes rendelkezést, az egyesület természetesen tehet közzé pályázati kiírást. 10. kérdés 9 Azzal a kéréssel fordulok Önhöz, legyen szíves tájékoztatást adni az ügyben, hogy valóban létezik- e jan. 01-től olyan jogszabály, amely lehetővé teszi nem csak orvosoknak, hanem más egészségügyi szakdolgozóknak is vállalkozói formában történő ügyeleti ellátásban való részvételét. Kórházunkban 2013 áprilisáig orvosok és szakdolgozók egyaránt ügyelhettek egy ügyeleti Kft.-n belül, vállalkozóként. Sőt, minden egyes ügyeletben résztvevőt a kórház vezetősége kötelezett arra, hogy lépjen be a Kft.-be, viszont mindenki maga választhatta meg a tevékenységi formát. Ez a lehetőség től megszűnt, hivatkozva arra, hogy a kórházat működtető Holding megszűnésével közalkalmazotti státuszba került dolgozók az ügyeleti ellátást is csak közalkalmazottként végezhetik. Az ügyeleti Kft. is megszűnt, de néhány hónap elteltével újra létrehozták, s a Kft. csak az orvosokat volt hajlandó a Kft.-be beléptetni, illetve vállalkozói formában tovább ügyeltetni, hivatkozva arra, hogy a szakdolgozók vállalkozói formában történő ügyeltetését jogszabály tiltja, illetve megfelelő ÁNTSZ-besorolási kód hiányában ez lehetetlen. Azóta több hónap eltelt, bárhová fordultam tanácsért, mindenhol azt a választ kaptam, hogy csak arra vonatkozó jogszabály létezik, hogy egyazon munkahelyen kétféle foglalkoztatás nem hozható létre. Ez év januárjában a kórház vezetősége közölte, hogy jan. 01-től életbe lépett egy jogszabály, miszerint a szakdolgozók is beléphetnek az ügyeleti Kft.-be, s
10 vállalkozóként ügyelhetnek. Ezek szerint most már adott a lehetőség, a kórház vezetősége azonban még március hónaptól sem hajlandó a szerződések létrehozására, miszerint a kórházban történő napi munkavégzést követően az ügyeleti Kft. keretein belül, vállalkozói formában történjék az ügyeleti ellátás. A kérdésem az lenne, ha most már jogszabály sem tiltja s egyre több szakdolgozó várja már türelmetlenül, megteheti- e munkáltató, hogy mindezek ellenére sem hajlandó a szerződések megkötésére. Úgy tudom, a munkavállalónak joga van megválasztania a tevékenységi formát. Hová lehetne még fordulni segítségért, illetve létezik-e olyan jogszabály, aminek birtokában lehetne a kórházi vezetőséget sürgetni. Válaszát előre is köszönöm! A fenti kérdésben egyeztettem az illetékes szakigazgatási szervvel. Az Ön által említett jogszabályváltozás feltehetőleg az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendelet 2. -ának két alponttal történő kiegészülése lehet. Ezek értelmében: n) személyes közreműködő:az egészségügyi szolgáltatás nyújtásában részt vevő olyan személy vagy szervezet, aki vagy amely a közreműködést igénybe vevő szolgáltató nevében, a közreműködést igénybe vevő szolgáltató szervezeti egysége által ellátott betegek részére személyesen nyújt egészségügyi szolgáltatást a közreműködést igénybe vevő szolgáltató szervezeti egysége által nyújtott szakmában, akként, hogy a felek között létrejött közreműködői szerződés alapján a feladat ellátásához szükséges tárgyi feltételeket kizárólag a a közreműködőt igénybe vevő szolgáltató biztosítja, a személyes közreműködő pedig kizárólag személyi feltételeket biztosít; o) személyes közreműködés:az Eütv. 108/A. -a szerinti, hatósági nyilvántartásba vétel alapján történő egészségügyi szolgáltatásnyújtás. Figyelemmel arra, hogy személyes közreműködőként egészségügyi szakdolgozó is eljárhat, a jogszabály elméletileg nem tiltja a nem orvos részvételét az ügyeleti ellátásban. Tekintettel azonban arra, hogy az engedélyt csak önálló szervezeti egységre lehet kiadni, az engedélyezésnél egyéb személyi és tárgyi feltételeket is figyelembe kell venni. Amennyiben az üggyel kapcsolatban további kérdése van, kérem, keresse meg a Szabolcs-Szatmár-Bereg Megyei Kormányhivatal Népegészségügyi Szakigazgatási Szervét. 10
11 11. kérdés Egy felszámolás alatt lévő, csődbe ment Szociális Szövetkezet volt Ügyvezető Elnöke vagyok. A felszámoló több száz km-re lett kijelölve az én lakóhelyemtől. Folyamatosan arra szólít fel, hogy adjam át az iratanyagot. Én postán a bélyegzőt, pár információt elküldtem részére, ill. mailen rengeteg dokumentációt. Jeleztem számára, hogy több tíz doboznyi iratanyag van, amit ha jelzi, személyesen át tudok adni a cég telephelyén, az iratanyag őrzési helyén. Én sem anyagilag, sem fizikálisan nem tudom finanszírozni az anyag általam történő átadását. Nem jön, nem veszi át, csak fenyeget jogi lépésekkel. kérdésem, hogy kötelességem-e személyesen eljuttatnom hozzá az én magán költségemen az iratanyagot? Nem neki kellene érte jönni? Mit tegyek, ha nincs erre pénzem és időm, mivel dolgozom, ami a mindennapi megélhetésemet biztosítja. Köszönettel A csődeljárásról és a felszámolási eljárásról szóló a évi XLIX. törvény (Csődtv.) 31. (1) b) értelmében: A felszámolás alatt álló gazdálkodó szervezet vezetője köteles: b) a nem selejtezhető iratokról iratjegyzéket készíteni, és azt, az irattári anyagot, valamint a vagyont leltár szerint átadni a felszámolónak legkésőbb a felszámolás kezdő időpontját követő 30 napon belül, ugyanilyen határidővel a folyamatban lévő ügyekről, eljárásokról tájékoztatást adni, továbbá nyilatkozni arról, hogy valamennyi vagyontárgyra, iratra vonatkozóan teljesítette az átadási kötelezettségét A fentiekre, továbbá az általánosan elfogadott gyakorlatra figyelemmel véleményem szerint az Ön kötelessége az iratok felszámolóhoz történő eljuttatása. 12. kérdés Könyvelőként dolgozom egy irodában, de a munkaviszonyom meg fog szűnni ennél a cégnél. Vállalkozóként könyvelek a saját vállalkozásomban is másodállásban. Ezt megtudta az egyik cég tulajdonosa, akinek bent könyvelek és arra kért, hogy vállaljam el a könyvelését, mert Velem elégedett, de úgy érzi, hogy a főnököm nem foglalkozik a cégével eleget. (az ügyfél kérése volt, semmilyen utalást nem adtam arra vonatkozóan, hogy vigye el a könyvelését az irodából) A munkaszerződésemben azonban van egy ilyen kitétel: Munkavállaló munkaviszonyának megszűnését követő 3 éven át nem létesíthet semmilyen jogviszonyt olyan cégekkel, 11
12 amelyek a munkáltató érdekkörébe tartozó cégekkel állt szerződéses kapcsolatban. (3 cég tulajdonosa). Megszegése esetén Ft kártérítésre jogosult munkavállalóval szemben. Ez mennyire jogos? Úgy tudom, hogy az Mt-ben az áll, hogy versenytilalmi megállapodással kapcsolatban legfeljebb 2 évig korlátozható a munkavállaló, és ezért ellentételezés jár. Elvállalhatom a cég könyvelését, vagy tényleg fizetnem kell a munkáltatómnak? ( A cég könyvelését amúgy mindenképpen elviszik, akár hozzám, akár máshoz). Egy esetleges pereskedésnél van rá esély, hogy megnyerjem a pert? A versenytilalmi megállapodás ellenérték megfizetése nélkül csupán az egyik felet a munkavállalót kötelezné, és a munkáltató hatalmi helyzetével visszaélésnek minősülne. Így a törvény kifejezett rendelkezése az, hogy e megállapodás betartásáért ellenértéket kell fizetni. Az ellenérték meghatározása nélkül a megállapodás érvénytelen! Nyilván, nem az egész munkaszerződés, de ez a versenytilalmi kikötés biztosan (egyébként a megszegés esetére kikötött kötbér önmagában még jogos lenne). És abban is igaza van, hogy legfeljebb két évig állhat fenn e kötelezettség. Tehát vagy közös megegyezéssel módosítják a szerződést ellenértéket kötnek ki, vagy pedig sikerrel bíróság előtt nem hivatkozhatnak e megállapodásra Önnel szemben. A munkavállaló számára fizetendő ellenértékkel kapcsolatban így ír a Munka Törvénykönyve: 228. (1) A felek megállapodása alapján a munkavállaló legfeljebb a munkaviszony megszűnését követő két évig nem tanúsíthat olyan magatartást, amellyel munkáltatója jogos gazdasági érdekét sértené vagy veszélyeztetné. (2) Az (1) bekezdés szerinti kötelezettség teljesítéséért a munkáltató megfelelő ellenértéket fizet. Az ellenérték összegének meghatározásánál különösen arra kell tekintettel lenni, hogy a megállapodás milyen mértékben akadályozza a munkavállalót elsősorban képzettségére és gyakorlatára tekintettel újabb munkavégzésre irányuló jogviszony létesítésében. Az ellenérték a megállapodás tartamára nem lehet kevesebb, mint az azonos időszakra járó alapbér egyharmada. Tehát amennyiben a megállapodás módosítása mellett dönt, ezeket kell figyelembe venni az ellenérték meghatározásakor. 12
13 13. kérdés Állítólag felszámolási eljárás alatt áll a munkahelyem, de semmit nem mond a főnököm, azt mondja, ő se tudja, hogy mi van most. Kérdésem az lenne, mit tehetek, kihez forduljak? Az évi XLIX. törvény a csődeljárásról és a felszámolási eljárásról kimondja, hogy (3) A felszámolási eljárás olyan eljárás, amelynek célja, hogy a fizetésképtelen adós jogutód nélküli megszüntetése során a hitelezők e törvényben meghatározott módon kielégítést nyerjenek. 31. (1) A felszámolás alatt álló gazdálkodó szervezet vezetője köteles: e) a felszámolás elrendeléséről a munkavállalókat, illetve a szövetkezeti tagokat, valamint az Mt ában meghatározott szakszervezeteket, az Mt. XX. fejezete szerinti üzemi tanácsot (üzemi megbízottat) haladéktalanul tájékoztatni. 28. (1) Ha az adós felszámolását elrendelő végzés jogerőre emelkedett, a bíróság a jogerőre emelkedést követően haladéktalanul kirendeli a felszámolót, majd elrendeli a felszámolást elrendelő és a felszámolót kirendelő végzés kivonatának a Cégközlönyben való közzétételét. A Cégközlönyben történő közzétételre a Cégközlöny honlapján napi feltöltéssel kerül sor. 5. Az adós vezetője, a vagyonfelügyelő, a felszámoló a csődeljárás, a felszámolási eljárás alatt kérésükre 8 munkanapon belül köteles tájékoztatni a) a hitelezői választmányt, a hitelezői képviselőt, illetve ezek hiányában bejelentett és elismert hitelezői követelések legalább 10%-át képviselő hitelezőt (hitelezők csoportját) az adós vagyoni és pénzügyi helyzetéről, b) a munkavállalókat, a munka törvénykönyvéről szóló évi I. törvény (a továbbiakban: Mt.) ában meghatározott szakszervezeteket, az Mt. XX. fejezete szerinti üzemi tanácsot (üzemi megbízottat), valamint az állami foglalkoztatási szervet a munkavállalókat érintő kérdésekről. Ha a főnöke nem hajlandó Önt tájékoztatni a felszámolási eljárásról, úgy érdemes megnézni a Cégközlönyben, hogy ki a felszámoló, és hozzáfordulni további tájékoztatásért. A felszámoló köteles Önt 8 napon belül tájékoztatni az Önt munkaviszonnyal összefüggésben érintő kérdésekről. 14. kérdés Ha felszámolási eljárás alatt áll a cég, ahol dolgozom, megkapom-e a ki nem fizetett munkabérem mielőtt más hitelezőket kifizetnek? 13
14 Az évi XLIX. törvény a csődeljárásról és a felszámolási eljárásról kimondja, hogy (3) A felszámolási eljárás olyan eljárás, amelynek célja, hogy a fizetésképtelen adós jogutód nélküli megszüntetése során a hitelezők e törvényben meghatározott módon kielégítést nyerjenek. 31. (1) A felszámolás alatt álló gazdálkodó szervezet vezetője köteles: e) a felszámolás elrendeléséről a munkavállalókat, illetve a szövetkezeti tagokat, valamint az Mt ában meghatározott szakszervezeteket, az Mt. XX. fejezete szerinti üzemi tanácsot (üzemi megbízottat) haladéktalanul tájékoztatni. 37. (4) A felszámolási eljárás befejezésének időpontjában esedékessé váló követelések közül a gazdálkodó szervezet jogutód nélküli megszűnése miatt az Mt. 70. (3) bekezdése alapján a munkavállalót megillető távolléti díjat, az Mt. 77. (3)-(4) bekezdése szerinti végkielégítést, valamint a munkaviszonyra tekintettel járó egyéb juttatásokat a felszámoló igénybejelentés hiányában is hitelezői igényként veszi nyilvántartásba, és elégíti ki a kielégítési sorrend általános szabályai ( ) szerint. 57. (1) A gazdálkodó szervezetnek a felszámolás körébe tartozó vagyonából a tartozásokat a következő sorrend figyelembevételével kell kielégíteni: a) a felszámolás (2) bekezdés szerinti költségei, vagyis: (2) A felszámolási költségek a következők: a) az adóst terhelő munkabér és egyéb bérjellegű juttatások, ideértve aa) a munkaviszony megszűnésekor járó végkielégítést, valamint a kollektív szerződésben, illetve a munkaszerződésben meghatározott juttatásokat, ab) az adós által a kölcsönbeadóval kötött munkaerő-kölcsönzési szerződésben foglalt, az adóst, mint kölcsönvevőt terhelő díjból az adóshoz kölcsönzött munkavállalók részére járó, a kölcsönbeadó által fizetendő munkabért és egyéb bérjellegű juttatásokat. A fentiek alapján tehát az Ön és a többi munkavállaló elmaradt munkabérét és egyéb bérjellegű juttatásait, a végkielégítését és a munkaszerződésében, kollektív szerződésben meghatározott juttatásokat első körben fogják kifizetni. Forráshiány esetén a felszámoló a Bérgarancia Alapból igényelhet a fentiek fedezésére meghatározott összeget. Az Alapból azonban munkavállalónként csak az adott évet két évvel megelőző év bruttó hazai havi átlagkeresetének ötszörösét kitevő összeg hívható le maximálisan. A Központi Statisztikai Hivatal adatai szerint a bruttó átlagkereset 2012-ben Ft volt, ennek ötszöröse Ft. Ez is egy bruttó összeg, így kell kalkulálni, tehát maximum ennyit igényelhet elmaradt bérként, illetve végkielégítésként a Bérgarancia Alaptól a felszámoló. 14
15 15. kérdés Szövetkezeti törvény értelmezésével kapcsolatban várom szíves állásfoglalásukat: A törvény a közgyűlés (rendkívüli közgyűlés) összehívására lehetőséged ad ha: "Kötelező a közgyűlés soron kívüli összehívása (rendkívüli közgyűlés), ha a tagok legalább tíz százaléka vagy a felügyelő bizottság írásban, az ok megjelölésével indítványozza." Szövetkezetünknél küldöttgyűlés működik, így a törvény rendelkezése szerint: "A küldöttgyűlés hatáskörére és eljárására egyebekben a közgyűlésre vonatkozó szabályokat kell alkalmazni..." Igazgatóságunk nem hajlandó a rendkívüli küldöttgyűlést összehívni, sőt a szövetkezeti törvény értelmezése sem egységes, ezért kérdésem a következő: Rendkívüli KÜLDÖTTGYŰLÉS összehívására a törvény szerint a tagok 10%-nak írásbeli kérelme szükséges, vagy elegendő a KÜLDÖTTEK 10%-nak írásbeli kérelme? Küldöttgyűlési hatáskörről van szó, nincs szükség közgyűlési határozatra. Válaszukat előre is köszönöm! A szövetkezetekről szóló évi X. törvény 28. (1) bekezdése rendelkezik a küldöttgyűlésről az alábbiak szerint: Ha a szövetkezet tagjainak száma az ötszáz főt meghaladja, az alapszabály küldöttgyűlés működését írhatja elő. Ebben az esetben az alapszabály meghatározza a küldötteknek a taglétszámhoz viszonyított arányát, megválasztásuk módját és megbízatásuk időtartamát, annak figyelembevételével, hogy a küldöttek létszáma ötvennél kevesebb nem lehet. Valóban, ennek a szakasznak a 4. bekezdése rendelkezik arról, hogy A küldöttgyűlés hatáskörére és eljárására egyebekben a közgyűlésre vonatkozó szabályokat kell alkalmazni azzal az eltéréssel, hogy: a) a határozatképességhez legalább a küldöttek kétharmadának a jelenléte szükséges; b) az írásbeli szavazás nem alkalmazható; c) határozatképtelenség esetén 15 napon belül újabb küldöttgyűlést kell összehívni, amelyen a határozatképesség megállapításánál az a) pontban foglaltakat kell alkalmazni. A törvény a szövetkezet legfőbb döntéshozó szervévé a közgyűlést teszi meg, amelynek minden tag tagja, azon minden tag tanácskozási joggal és szavazati joggal részt vehet. A küldöttgyűlés a képviseleti demokrácia egy formájának megjelenése a törvényben. A küldöttgyűlés tagjai a küldöttek, a tagok a küldöttgyűlésen csak tanácskozási joggal vehetnek részt. Tekintettel arra, hogy a küldöttgyűlés a küldöttekből álló, a 15
16 közgyűléstől és a tagságtól viszonylag elkülönült entitás, az összehívás kezdeményezésére álláspontom szerint a küldöttek és nem a tagság 10%-a jogosult, amennyiben a szövetkezet alapszabálya másként nem rendelkezik. 16. kérdés Az lenne a kérdésem, hogy az ingatlan mellett, amelyben tulajdonos vagyok, egy éjjel-nappali autómosót szeretne egy Úr megnyitni. Ehhez kell-e a szomszédok beleegyezése vagy sem? Ez egy lakóház volt, ahol szerintem építkezés nem lesz, talán csak átalakítás. De ez egy új kereskedelmi tevékenységet folytató vállalkozás lesz. Egyébként természetesen az ingatlan többi tulajdonosa sem lelkesednek érte. Mit tehetek? Az építésügyi hatósági eljárások részletszabályairól rendelkező, január 1. napjáig hatályban volt 193/2009. Kormányrendelet 3. 2a) pontja értelmében az építési engedély iránti eljárásban ügyfélnek minősült a szomszéd is, aki a tervezett, építési engedélyköteles építésre vagy átalakításra vonatkozó hatósági határozatot megfellebbezhette. A kormányrendeletet azonban január 1-től hatályon kívül helyezték, és az új rendelet (308/2011. számú kormányrendelet) értelmében a szomszéd már nem minősül ügyfélnek, így a terveket jóváhagyó nyilatkozatának beszerzésére sincs szükség, és a hatósági döntés ellen sem fellebbezhet. Amennyiben zavarja Önöket a vállalkozás, mert túl nagy zajjal, autóforgalommal jár például, abban az esetben birtokvédelmi eljárás megindítását kérhetik az illetékes jegyzőtől illetve a bíróságtól, és kérhetik, hogy tiltsa el a további ilyen tevékenységtől. Egyebekben érdemes volna megnézni a helyi építési hatóságnál (jegyzőnél), hogy a hatályos település-rendezési terv szerint oda lehet-e egyáltalán ilyen jellegű építményt építeni, mert ha nem, ezt jelezhetik az építésügyi hatóságnak. 17. kérdés Kérdésem a következő lenne: Egyéni vállalkozásom visszaadtam, mert jelentős adó- és járuléktartozásom keletkezett, bevétel viszont az utóbbi 2 évben alig volt. Kaphatok-e esetlegesen munkaügyi központtól újabb vállalkozás indításához támogatást/járulékra stb.? december hóban a főállás melletti vállalkozásom is megszüntettem. Munkanélküliként től vagyok ellátás nélkül regisztrálva. Köszönöm válaszát. További szép napot! 16
17 A foglalkoztatást elősegítő támogatásokról, valamint a Munkaerőpiaci Alapból foglalkoztatási válsághelyzetek kezelésére nyújtható támogatásról szóló 6/1996. (VII. 16.) MüM rendelet 10. -a az alábbiak szerint rendelkezik az álláskeresők vállalkozóvá válását elősegítő támogatásokról: 10. (1) Az Flt a alapján annak részére, akit a munkaügyi központ legalább három hónapja álláskeresőként nyilvántart, vagy aki rehabilitációs járadékban részesül, és aki önmaga foglalkoztatását egyéni vállalkozás keretében, gazdasági társaság a társaság tevékenységében személyesen közreműködő tagjaként, a személyi jövedelemadóról szóló évi CXVII. törvény 3. -a 18. pontjában meghatározott mezőgazdasági őstermelőként oldja meg, a következő támogatások nyújthatók: a) 3 millió Ft-ig terjedő tőkejuttatás visszatérítendő vagy vissza nem térítendő formában, és b) legfeljebb hat hónap időtartamra, havonta a kötelező legkisebb munkabér összegéig terjedő támogatás, c) a vállalkozói tevékenység folytatásához és megkezdéséhez szükséges szaktanácsadás költségei. (2) Az (1) bekezdés a) pontjában meghatározott tőkejuttatás az ott megjelölt értékhatáron belül részben visszatérítendő, részben vissza nem térítendő formában is nyújtható. (3) Az (1) bekezdés a) pontjában meghatározott támogatás megállapításának további feltétele a beruházás költségének legalább 20 százalékát elérő saját forrás, továbbá a támogatás visszatérítése, illetőleg kötelezettségszegés miatt történő visszafizetése esetére anyagi biztosíték megléte. (4) Az (1) bekezdés a)-b) pontjában meghatározott támogatások pályázati eljárás alapján együttesen és külön-külön is nyújthatók. (5) A (3) bekezdésben meghatározott támogatásra meghirdetett pályázati felhívásnak tartalmaznia kell: a) a pályázat kiírásának célját, b) a pályázaton történő részvétel feltételeit, c) a pályázat keretében nyújtható támogatás forrását, mértékét, d) a támogatás visszatérítendő vagy vissza nem térítendő formájának megjelölését, illetőleg az egyes formák igénybevételének feltételeit, e) a pályázó részéről rendelkezésre álló saját anyagi erő szükséges mértékét, f) az önfoglalkoztatás megvalósulásának határidejét, időtartamát, g) a pályázat tartalmára vonatkozó előírásokat és a kötelezően csatolandó mellékleteket, h) a szerződésszegésnek minősülő magatartásokat és azok jogkövetkezményeit, 17
18 i) a pályázat benyújtásának helyét és határidejét, a pályázatot elbíráló szerv megnevezését, a pályázat elbírálásának határidejét. (6) Az (1) bekezdés b) pontjában meghatározott támogatás folyósításának kezdő napja: a) a bejelentési kötelezettséggel járó egyéni vállalkozás létrehozása esetén a vállalkozói igazolvány, illetőleg ha más jogszabály vállalkozói tevékenység folytatásának feltételeként más okirat kiállítását írja elő, az okirat átvételének napja, b) mezőgazdasági őstermelői tevékenység esetében a mezőgazdasági őstermelői igazolvány kiállításának napja, c) minden más vállalkozás esetében a vállalkozás cégjegyzékbe történő bejegyzésének, illetve a változásbejegyzésnek a napja. (7) A támogatásban részesülő a vállalkozás vagy mezőgazdasági őstermelői tevékenység megszűnését köteles öt napon belül a munkaügyi központnak bejelenteni. Ezekhez a támogatásokhoz tehát pályázat útján lehet hozzájutni. A pályázat feltételeit pedig minden esetben a kiírás dönti el. Javaslom tehát, hogy érdeklődjön a munkaügyi központnál a lehetséges, ilyen tárgyú pályázatokról, és a pályázaton való részvétel konkrét feltételeiről. 18. kérdés A Kft. tulajdonosa egy ÁFÉSZ több mint 5o%-ban és a többi tulajdonos magánszemély kb. 80 fő. A képviseletet egy ügyvezető önállóan látta el, aki elhalálozott, valamint több fős felügyelő bizottság van megválasztva. (cégbíróságnál az elhalálozás bejelentésre került). A Kft.-nél nincs egyetértés abban, hogy a taggyűlést összehívhatja-e a felügyelő bizottság, vagy a többségi tulajdonos ÁFÉSZ elnöke, ha nem, akkor mindenképpen kötelező ügygondnok kijelölése? Kérdés: Ki hívhatja össze az ügyvezetőt választó rendkívüli taggyűlést? Ha csak ügygondnok, akkor az csak Kfttag lehet? És ki jelöli, vagy nevezi ki erre a feladatra? Válaszukat, segítségüket előre is köszönöm. Amennyiben a Kft. társasági szerződése erre az esetre nem tartalmaz rendelkezést, abban az esetben a gazdasági társaságokról szóló évi IV. tv (2) bekezdése értelmében a taggyűlést bármelyik tag összehívhatja. Ha erre a változás bekövetkeztétől, azaz az ügyvezető halálától számított harminc napon belül nem került sor, vagy az nem lehetséges, akkor a taggyűlést bármelyik tag vagy hitelező kérelmére a taggyűlést cégbíróság hívja össze. 18
19 19. kérdés A kérdésem az, hogy az ügyészségi nyilvántartásba, egyesületek adataiba, tagnyilvántartásába, az elnökség felépítésébe betekinthet-e bárki, akár egyesületi tag, akár nem. Az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. Törvény a civil szervezet nyilvántartott adatairól az alábbiakban rendelkezik: 15. (1) A civil szervezet nyilvántartásba bejegyzett adatai ideértve a törölt adatokat is nyilvánosak. (2) Az egyesület, alapítvány bírósághoz benyújtott iratai, ideértve a még el nem bírált kérelmet és mellékleteit is, a (3) bekezdésben meghatározott kivétellel nyilvánosak, azokat bárki megtekintheti, és azokról feljegyzést készíthet. (3) Az egyesület alakuló ülésének jelenléti íve, valamint az egyesület tagnyilvántartása nem nyilvános. Tehát a szervezet nyilvántartásba vételére jogosult törvényszéken tekinthet be a szervezet irataiba, azonban a tagnyilvántartásba nem. Az elnökség felépítését az alapító okiratnak tartalmaznia kell, az alapító okiratba pedig be tud tekinteni. Amennyiben az elnökség tagjait az alapító okirat nem tartalmazza, arról a taggyűlési jegyzőkönyvből tudomást szerezhet. 20. kérdés Egy több mint százfős Kft. egyedüli ügyvezetője elhalálozott. 30 napon belül nem lett a taggyűlés összehívva, így elvileg a cégbíróságnak kellene összehívni. Az erre vonatkozó kérelmet az FB elnöke már megküldte a cégbíróságnak. Érdeklődésre a cégbíróságnál közölték, hogy még nem került a cégbíróhoz, de a taggyűlés összehívására minden tagot tértivevényes levélben értesít ki majd a CB., ha azonban egy tértivevény átvétel nélkül visszaérkezik, akkor folytatni kell a kiértesítési eljárást. Tehát május végéig biztos nem lesz taggyűlés (ügyvezető választás, mérlegbeszámoló aláírás, nyereségfelosztásról határozat! stb). A Kft. nem tud eleget tenni a mérlegbeszámoló közzétételi kötelezettségének! A 60 napos türelmi idő után (addig kb: 1,5 milliós bírság), a Cégbíróság törli a Kft.-t és megindítja a felszámolási eljárást. Legalábbis így tudjuk. Kérdés: Van-e bármilyen megoldás arra, hogy a Kft. taggyűlés május végéig összehívásra kerüljön? (van-e lehetőség ügygondnok kijelöltetésére, aki 19
20 összehívhatná a taggyűlést, ha igen, hol kell kezdeményezni? Polgári bíróság? Jegyző?). Várom szíves állásfoglalásukat, segítségüket! A gazdasági társaságokról szóló évi IV. törvény erről az esetről az alábbiak szerint rendelkezik: 151. (1) Ha a társaság ügyvezetőinek száma a társasági szerződésben meghatározott létszám alá csökkent, az ügyvezető harminc napon belül köteles összehívni a taggyűlést. (2) Ha a társaságnak nem maradt ügyvezetője a taggyűlést bármelyik tag összehívhatja. Ha erre a változás bekövetkeztétől számított harminc napon belül nem került sor, vagy az nem lehetséges, akkor a taggyűlést bármelyik tag vagy hitelező kérelmére a cégbíróság hívja össze. Születetett e törvényi passzus értelmezése során egy eseti bírósági döntés, amelynek értelmében a tagnak a taggyűlés összehívására vonatkozó joga nem határidőhöz kötött, tehát az ügyvezető halálát követően bármelyik tag jogosult a taggyűlés összehívására 30 napon túl is, a cégbíróságtól azonban csak 30 napon túl kérhető a taggyűlés összehívása. A döntés pontos számát és szövegét idézem: BDT Amennyiben a Kft. egyedüli ügyvezetőjének megbízatása szűnik meg, és a társaságnak nem marad vezető tisztségviselője, a taggyűlést bármelyik tag összehívhatja. A tagnak ez a jogosultsága határidőhöz nem kötött, az az ügyvezetői jogviszony megszűnésétől számított 30 napon belül és azon túl is megilleti a tagot, a cégbíróságtól azonban csak a 30 nap eredménytelen eltelte után kérhető a taggyűlés összehívása. Azt javaslom, hogy a társasági szerződésben rögzített módon valamely tag hívja össze a taggyűlést, ne várják be a cégbíróság eljárását. 21. kérdés Elhunyt édesapám és én megörököltem egyszemélyes (Kft.) társaságát ahol volt/ van több alkalmazottja, akik sorsa így rendezetlen, mivel nincs munkáltatójuk (sem nekik nem tud ki felmondani, sem ők nem tudnak, kinek felmondani). A hagyatéki tárgyalás már megvolt. Mi a teendőm? Ha a Társaságnak Ön lett a kizárólagos tulajdonosa, akkor Önt illeti meg az a jog is, hogy megválassza a Társaság ügyvezetőjét. Ha erre nem kerül sor, illetve azt senki nem vállalja, akkor kezdeményeznie kell a Társaság megszüntetését. Ez történhet csőd vagy felszámolási eljárás útján vagy a Cégbíróság által indított kényszertörlési eljárás útján is. Érdemes lenne a továbblépés érdekében 20